**Mór Városi Önkormányzat Képviselő-testületének**

**294/2014. (XII.17.) Kt.**

**határozata**

**a Mór 1649/2 hrsz-ú ingatlannal kapcsolatos településrendezési terv módosítása tárgyában**

Mór Városi Önkormányzat Képviselő-testülete, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában foglalt feladatkörébe, valamint az épített környezet alakításáról és védelméről szóló 1997. évi LXXVIII. törvény 6. §-ában kapott felhatalmazás alapján, kezdeményezi a településrendezési eszközök módosítását úgy, hogy a Mór Bartók Béla u. és az Erkel Ferenc u. találkozásánál elhelyezkedő Mór 1694/2 hrsz-ú zöldterületi (Z) övezetből megközelítőleg 140 m2 nagyságú területrész udvarként a Mór 1649/2 hrsz-ú ingatlanhoz csatolható legyen.

A Képviselő-testület a módosításhoz szükséges forrást a kérelmezővel kötendő településrendezési szerződések alapján, a kérelmező által biztosított pénzügyi fedezetből biztosítja.

A Képviselő-testület felkéri a hivatalt, hogy a településrendezési eszközök módosítására vonatkozó településrendezési és tervezői szerződést készítse elő. Felhatalmazza továbbá a polgármestert, hogy a szerződéseket aláírja.

A Képviselő-testület felkéri a polgármestert a 314/2012. (XI.8.) Korm. rendelet 28. § (1) bekezdésének megfelelően, hogy a partnerségi egyeztetésben érintettekkel, az államigazgatási szervekkel, az érintett területi és települési önkormányzatokkal – a településrendezési eszközöket a 314/2012. (XI.8.) Korm. rendeletben foglaltak szerint egyeztesse. A partnerségi egyeztetés szabályaira a 237/2013 (IX.25.) Kt. határozatban foglaltakat kell alkalmazni.

Határidő: 2015. december 31.

Felelős: polgármester (Városfejlesztési és –üzemeltetési Iroda)

 Fenyves Péter Dr. Pálla József

 polgármester jegyző